Document ID: 32011R0162
Publication Date: 2011-02-21

Title and Content:
KOMISIJAS REGULA (ES) Nr. 162/2011
(2011. gada 21. februāris),
ar ko nosaka rīsu intervences centrus
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotā TKO regula”) (1), un jo īpaši tās 41. pantu saistībā ar tās 4. pantu,
tā kā:
(1)
Komisijas Regulas (EK) Nr. 1173/2009 (2) B pielikumā norādīti rīsu intervences centri, kas paredzēti Komisijas Regulas (EK) Nr. 670/2009 (3) 2. pantā. Minētās regulas A pielikums, kurā norādīti cieto kviešu intervences centri, tika svītrots ar Komisijas 2010. gada 3. decembra Regulu (ES) Nr. 1125/2010, ar ko nosaka labības intervences centrus un izdara grozījumus Regulā (EK) Nr. 1173/2009 (4).
(2)
Komisijas 2009. gada 11. decembra Regulā (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē (5), no 2010./2011. gada paredzēti rīsu intervences centru un to glabāšanas vietu izraudzīšanas un apstiprināšanas nosacījumi.
(3)
Ar Regulu (ES) Nr. 1272/2009 no 2010. gada 1. septembra atceļ Regulu (EK) Nr. 670/2009 attiecībā uz rīsiem.
(4)
No 2010. gada 1. septembra rīsu intervences centriem, kas izraudzīti, piemērojot Regulas (EK) Nr. 1234/2007 41. pantu, jāatbilst Regulas (ES) Nr. 1272/2009 2. un 3. panta nosacījumiem. Tāpēc Regula (EK) Nr. 1173/2009 ir jāatceļ.
(5)
Saskaņā ar Regulas (ES) Nr. 1272/2009 55. panta 1. punktu dalībvalstis ir paziņojušas Komisijas dienestiem rīsu intervences centru sarakstu to faktiskai izraudzīšanai un sarakstu ar šo centru glabāšanas vietām, kuras ir apstiprinātas kā Savienības regulējuma nosacījumu obligātajām prasībām atbilstīgas. Dažas dalībvalstis nav paziņojušas rīsu intervences centrus, ņemot vērā to, ka rīsu audzēšanas apjoms tajās ir neliels, jo nav plašu rīsu audzēšanas apgabalu, vai to, ka ievērojamā laikposmā nav veikta intervence.
(6)
Lai nodrošinātu labu valsts intervences režīma darbību, Komisijai jāizraugās intervences centri, pamatojoties uz centru ģeogrāfisko atrašanās vietu, un jāpublicē saraksts ar šo centru glabāšanas vietām, iekļaujot visu informāciju, kura ir nepieciešama valsts intervencē iesaistītajiem tirgus dalībniekiem.
(7)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (ES) Nr. 1272/2009 2. pantā minētie rīsu intervences centri ir norādīti šīs regulas pielikumā.
Visu intervences centru glabāšanas vietu adreses un sīkāka informācija par šīm glabāšanas vietām un intervences centriem ir publicēta internetā (6).
2. pants
Ar šo atceļ Regulu (EK) Nr. 1173/2009.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 21. februārī

Classification:
Level 1 Categories: 100147
100157
100161
Level 2 Categories: 100191
100253
100282
Level 3 Categories: 5360
5283
2449
All Categories: 3170
3732
5283